## КЫРГЫЗ РЕСПУБЛИКАСЫНЫН ИЛИМ ЖАНА БИЛИМ МИНИСТРЛИГИ

**СЕКТОРДУ ӨНҮКТҮРҮҮ ПРОГРАММАСЫ: ИНКЛЮЗИВДИК ӨСҮҮ ҮЧҮН КӨНДҮМДӨР ДОЛБООРУ**

**ТОРОБАЙ КУЛАТОВ АТЫНДАГЫ КЫЗЫЛ-КЫЯ ТОО-ТЕХНИКАЛЫК ИННОВАЦИЯ ЖАНА ЭКОНОМИКА КОЛЛЕДЖИ**

**ЭМГЕК РЫНОГУНДАГЫ СУРОО-ТАЛАПТАР ЖАНА СУНУШТАРДЫН АНАЛИЗИНИН ЖЫЙЫНТЫКТАРЫ БОЮНЧА**

**АНАЛИТИКАЛЫК ОТЧЕТ**

**Кызыл-Кыя -2022**

**Киришүү**

 Кыргыз Республикасынын кесиптик-техникалык билим берүү системасында КТББ тарабынан жүргүзүлүп жаткан билим берүү кызматтары менен эмгек рыногундагы суроо-талаптардын ортосундагы айырмачылыктарды кыскартууга багытталган реформалар активдүү ишке ашырылууда. КТББдөгү окуу жайлардын өнүктүрүү стратегияларын жана билим берүү программаларын жумуш берүүчүлөрдүн талабына жараша иштеп чыгуу жана жайылтуу үчүн эмгек рыногундагы көндүмдөрдү жана квалификацияларды анализ жүргүзүү жолу менен аныктоо зарыл.

 Секторду өнүктүрүү программасы: Инклюзивдик өсүү үчүн көндүмдөр долбоорунун алкагындагы **6 - Саясий аракетти ишке ашыруу үчүн** Алдыңкы тажрыйба борборунун Т.Кулатов атындагы Кызыл-Кыя тоо-техникалык инновация жана экономика колледжинин базасында 2022-жылдын апрель айларында Региондогу эмгек рыногундагы суроо-талаптар жана сунуштарды талдоонун методологиясы боюнча жумуш берүүчүлөрдөн сурамжылоо жүргүзүлдү. Сурамжылоо Баткен облусунун Кадамжай району, Кызыл-Кыя шаары, Ош облусунун Ноокат районунун аймагында жайгашкан мамлекеттик, коммерциялык жана коммерциялык эмес 20 мекеме-ишканалардан алынды. Сурамжылоодо 3 ыкма колдонулду.

1. Он-лайн сурамжылоо

2. Кагаз түрүндө сурамжылоо (бумажная анкета)

3. Телефон аркылуу маектешүү

 Он-лайн суражылоо аркылуу 2 респондент, телефон аркылуу 2 респондент, жумуш ордунда 21 респонденттен жооп алынды. Колдонулган ыкмалардын ичинен иш берүүчүлөрдөн жумуш ордунда (кагаз түрүндө) сурамжылоо жүргүзүү натыйжалуу болоорун байкадык. Сурамжылоо учурунда ар тараптуу пикир алышуулар болду. Эмгек рыногундагы суроо-талаптарды так аныктоодо жана сунуштарды чогултууда жумуш берүүчүлөргө анкетада камтылган суроолорду туура түшүндүрүүгө аракеттендик жана маанилүү, чыныгы, керектүү, реалдуу сунуштарды алууга басым жасалды.

 Телефон аркылуу сурамжылоо жүргүүзүдө жумуш берүүчүлөр бош убакытылары жок экенин айтышып, суроолорго жооп берүүдөн баш тарткан учурларда болду. Кагаз түрүндө болсо, өзүлөрү окуп чыгып анан толтуруп берерин айтып, суранышып, шашпай башка убакыттарда кененирээк пикир алышууга, жумуш ордунда жолугушууга чакырышты.

 Онлайн суражылоо жүргүзүү окуу жай үчүн эң ыңгайлуу ыкма. Бирок бул сурамжылоонун түрүнө жумуш берүүчүлөр катышкан жок, себеби жумуш берүүчүлөр бош убакыт табуусу кыйын жана алар толук маалымат бербоосу мүмкүн. Онлайн сурамжылоо жүргүзүүдө жумуш берүүчүлөрдүн бул ыкмада иштешүүгө даяр эместиги байкалды.

 Секторду өнүктүрүү программасы: Инклюзивдик өсүү үчүн көндүмдөр долбоорунун алкагындагы Региондогу эмгек рыногундагы суроо-талаптар жана сунуштарды талдоонун методологиясы боюнча колдонмону пайдаланып, анда көрсөтүлгөн жумуш берүүчүлөрдөн сурамжылоо жүргүзүлдө колдонуучу ыкмаларды жана андагы материалдарды колдондук.

**Репрезентативдүү тандоону эсептөө**

Тандоонун өлчөмүн акысыз онлайн калькуляторду колдонуу менен эсептөөгө болот. Репрезентативдүү тандоону эсептөөдө кандайдыр бир учеттук каттоолор талап кылынбайт. Браузердеги издөө системасына “онлайн тандоонун өлчөмүн эсептөө” тапшырмасын киргизүү зарыл. Андан сырткары төмөндө кээ бир онлайн калькуляторлордун шилтемеси берилди:

* <https://allcalc.ru/node/100>
* <https://socioline.ru/rv.php>

Репрезентативдүү тандоону анытоодо эсептөө учурунда төмөндөгү маалыматтарды көрсөтүү зарыл:

* Ишенимдүү ыктымалдуулук ("*тактык*") - 95%
* Ишенимдүү интервал ("*айырмачылык/катачылык*" ± %) – 5
* **Онлайн калькулятордун маалыматтарын киргизүү боюнча инструкция:**
* **Онлайн калькуляторлордун бирөөсүнүн сырткы көрүнүшү:**



* Башка онлайн калькулятордун сырткы көрүнүшү:
* 
* Сурамжылоо жүргүзүү зарыл болгон респонденттердин саны жогоруда көрсөтүлгөн процедура боюнча аныкталат.
* Маалымат булактарын аныктоо үчүн КР Улуттук статистикалык комитеттинин “Кыргызстан сандар менен” генералдык топтому маанилүү маалымат булагы катары кызмат кыла алат.

<http://www.stat.kg/ru/publications/sbornik-kyrgyzstan-v-cifrah/>(Басылмалардын мезгилдүүлугү: Жылдык).

* Эгер даярдалуучу адистик эмгек рыногунда регионалдык болуп саналганда, областык деңгээлдеги маалыматтарды колдонууга болот. Ал эми адистик республикалык деңгээлде болсо – республикалык масштабдагы маалыматтар колдонулат.
* **Айыл чарба тармагындагы иш берүүчүлөрдү сурамжылоодогу респонденттердин санын эсептөө**
* **Областык деңгээлдеги маалыматтарды алуу үчүн КР Улуттук статистикалык комитетинин** басылмаларынын мезгилдүүлүгү-жылдык «Сельское хозяйство Кыргызской Республики» жыйнагын <http://www.stat.kg/ru/publications/sbornik-selskoe-hozyajstvo-kyrgyzskoj-respubliki/> колдонуу сунушталат.
1. ***Сурамжылоого катышкан уюмдун же мекеменин уюштуруучулук укуктук формасы төмөндөгүдөй болду:***
2. ***Сиздин уюм иш алып барган экономикалык тармакты/секторду көргөзүңүз*** деген суроодо Тоо-кен тармагы, билим берүү, авто унааларды тейлөө, айыл өкмөттөр, энергетика тармагы, кайра иштеттүү тармагы, женил өнөр жай, экономика бөлүмү, салык инспекциясы, айыл чарба өнүктүрүү башкармалыгы, айыл чарба азыктарын кайра иштетүү (мөмө жемиштерди кургатуу, тангактоо, концервациялоо, кондитердик азыктарды чыгаруу), ишкерлер ассоциясы, калыкты тейлөө, калкка кызмат керсөтүү, муниципиалдык ишкана деп жооп беришти.

Алынган жоопторду региондогу жумуш берүүчүлөр иш алып барып жаткан экономикалык тармакка/секторго төмөндөгүдөй бириктирсек болот:

1. Курулуш
2. Айыл чарбасы
3. Тамак аш өнөр жайы
4. Жеңил өнөр жайы
5. Энергетика
6. Транспорт
7. Тоо-кен
8. Туризм
9. Билим берүү
10. Экономика жана каржы сектору

Сурамжылоого катышкандардын ичинен уюштуруучулук укуктук формасы боюнча 8 мамлекеттик, 15 коммерциялык, 2 коммерциялык эмес мекеме уюмдар болушту. Алардын дээрлик бардыгы тең Баткен облусу аймагында жүргүзүлдү. Окуу жай коммерциялык багыттагы ишканалар жана уюмдар менен кызматташууга жана сурамжылоолорду жүргүзүүгө приоритет койгону менен сурамжылоолорду жүргүзүү учурунда төмөндөгү реалдуу көрсөткүчтөр байкалды:

1. Толук кандуу иш жүргүзгөн коммерциялык ишканалардын ɵнүгүп жаткандыгы сезилди, ошол эле учурда мамлекеттик ɵнүдүүчү иш каналар толук кандуу иштей албай жаткандыгы байкалды;
2. Коммерциялык багытта иш жүргүзгөн ишканалардын каржылык, сырьелук, ж.б. ресурстарынын чектелүүлүгү, өндүрүүсүнүн, тейлөө кызматтарынын чектелүүлүгү, ɵндүрүлгон товарды экспортко чыгуусунун чектелүүлүгү байкалды;
3. Юридикалык каттоодо турган коммерциялык ишканалардын көпчүлүгүнүн мезгилдүү же толук кандуу эмес иш алып баруусу.

 Ушул көрсөткүчтөрдөн улам региондун социалдык-экономикалык жактан стратегиялык өнүктүрүү планында каралган багыттардын толук ишке ашырылбай жаткандыгы ачык байкалууда. Ал эми өндүрүш тармагынын алсыздыгы, жумушсуздукка. адам ресурстарынын туура эмес пайдаланылышына, миграциянын күчөшүнө алып келүүсүн эске алганда региондогу адистерди даярдоочу борборлордун ролун аткаруучу окуу жайлардын бири катары биздин окуу жайдын абалына, тышкы байланыштарына да түздөн түз терс таасирин тийгизүүдө.

 Региондун стратегиялык өнүктүрүү планында негизги приоритеттүү багыттар болуп энергетика, тоо кен өнөр жайы, багбанчылык, айыл чарба продукцияларын өндүрүү жана кайра иштеттүү, IT тармактары саналат. Анын ичинде биздин окуу жайдын профилине жана адис даярдоодогу потенциалына энергетика, тоо-кен, женил онор жай, IT, айыл чарба продукцияларын өндүрүү жана кайра иштеттүү тармактары туура келет. Бул көрүнүш биздин окуу жай үчүн региондун негизги стратегиялык өнүктүрүү багыттарынын кызыкчылыктары боюнча келечекте да узак мөөнөттө иш алып баруусуна кеңири мүмкүнчүлүктөрдү ачып бере алат.

 Тоо-кен тармагы өнүктүрүүгө табигый шарттар жана ресурстар жетиштүү болгону менен бул тармакты өнүктүрүү ири каражаттарды жана мамлекеттик деңгээлде багыттоочу чараларды кабыл алууну талап кылат. Окуу жайдын региондун тоо-кен тармагы боюнча адистерди даярдоодо, тармактын адистеринин билимдерин жогорулатууда, Окуу-өндүрүштүк комплекстин (окуу полигин) базасында тейлөө кызматтарын жүргүзүүдө туруктуу суроо талаптарды канааттандыруучу потенциалы бар.

 Ачыл чарба продукцияларын ɵндүрүү багыты боюнча Баткен облусунун климаттык шарты мамлекеттин эн ири ɵндүрүүчү аймагы болуп эсептелет. Айыл чарба продукцияларын өндүрүү жана кайра иштетүү тармагы региондогу жаңы өнүгүп келе жаткан ири потенциалга жана ресурстарга ээ жаңыдан өнүгүп келе жаткан тармак. Бул тармакты өнүктурүүдө адистер менен камсыздоодо жана ар түрдүү кыска курстарды уюштурууда, тейлөө кызматтарын көрсөтүүдө алдыда кыйла мүмкүнчүлүктөр жогору. Окуу жай базасында бул тармак боюнча Окуу ɵндүрүштүк комплекс ачылып, регионго компетентүү адистерди даярдап чыгарууну колго алып жатат.

 Женил ɵнɵр жайы бүгүнкү заман талабы жана региондун приоритеттүү тармагы болуп саналат. Бул тармак боюнча окуу жай регионго компетентүү адистерди даярдоо менен бирге ɵндүрүштү да колго алуу пландалып жатат.

 Баткен облусу ɵзгɵчɵ статуска ээ болгону жатат, ошол себептен бир топ иш чаралар облус аймагында жүргүзүлүп жатат. Айта кетсек ишкердикти колдоо, аял ишкерлерди колдоо. Бул багын боюнча гендердик тенчилик сакталып, аял ишкерлердин санынын ɵсүп жаткандыгы сурамжылоолор натыйжасында байкалды.

 6. ***Баштапкы кесиптик билим берүү деңгээли боюнча “Ишканага жакынкы 3 жылда канча кызматкер керек болот?”*** деген суроого төмөндөгүдөй жоопторду алдык:

а) “Кайсы кесиптер боюнча/канча санда?” деген суроого 18 жумуш берүүдөн иштөө багытына жараша 10 айыл чарба продукцияларын кайра иштетүү технологу, 150 тигүүчү, тамак аш адиси 30 (ашпозчу, официанттар), 4 кондитер, электромеханик (наладчик)-4, жабдууларды башкаруу оператору, электрик-6, банкир экономистер – 15, IT адистер – 6, педагогдор – 15.

с) Орто кесиптик билим берүү жумушчу деңгээлдин кызматкерлери боюнча кандай көндүмдөргө/компетенциялар зарыл деген сурообуздун жообуна өз ишин жакшы билген адистер керек деп жооп алдык.

7. ***Орто кесиптик билим берүү деңгээли боюнча “Ишканага жакынкы 3 жылда канча кызматкер керек болот?”*** деген суроого төмөндөгүдөй жоопторду алдык:

|  |  |  |  |
| --- | --- | --- | --- |
| № | Кайсыл адистиктер | Канча санда | Кандай көндүмдөр/компетенциялар |
|  | Тоо-кен инженери | 6 | Жер асты жана жер устундо кен байлыктарды казып алуучу компетентүү инженер |
|  | Экономист Банкир | 30 | 1С бухгалтерия MS Office программаларында иштей алган  |
|  | Башталгыч класстар мугалими | 35 | Жаны усулда сабак отуу, санарип технологияларында иштей билген |
|  | IT адистер  | 45 | Компьютер, кенсе техникаларын жакшы оздоштургон, ар кандай программалар менен иштей алган адистер |
|  | Тигүүчү  | 300 | Түз тигүү, команда менен иштей алган, ɵз ишин так аткарган |
|  | Технолог | 10 | Айыл чарба продукцияларын кайра иштетуу, кургатуу, тангактоо, сактоо технологу  |
|  | Технолог-кондитер | 35 | Цехтеги технологиялык процессти билүүсү, ун азыктарын өндүрүү жана кайра иштетүүнүн технологиясын билүүсү, нан азыктары,  |
|  | Лаборант | 6 | Лабораториялык жабдыктар менен иштей билүүсү |
|  | Эколог | 3 | Өзгөчө корголуучу аймактар боюнча билүүсү |
|  | Агроном | 5 | Айыл чарба технологиясы боюнча билүүсү, коллетивде ишти уюштура билүүсү, өсүмдүктөрдүн жана жаныбарлардын селекциялык процедураларын, жакшы билүүсү, айыл чарба өсүмдүктөрүн өстүрүүдө агротехникалык кабыл алуунун түрлөрүн билүүсү, прафилактикалык иш-чаралардын, айыл чарба өсүмдүктөрүн өстүрүүнүн түрлөрүн билүүсү,  |
|  | Электрик | 20 |  |
|  | Информатик | 15 | Колдонгонду |
|  | Эксковатор | 2 | Айдаганды, оңдогонду |
|  | Электромонтер | 6 | Оңдогонду |
|  | Электрослесарь | 1 | Оңдогонду |
|  | Слесарь | 6 | Оңдогонду |
|  | Упаковщик  | 6 | Өзүнүн ишин билген |

 Орто кесиптик билим берүү жумушчу деңгээлинде негизинен тигуучу, башталгыч класс мугалими, экономикалык багыттар, технолог-кондитер (повар), IT адистерге талап коп экендиги аныкталды.

с) ***Орто кесиптик билим берүү жумушчу деңгээлдин кызматкерлери боюнча кандай көндүмдөргө/компетенциялар зарыл*** деген сурообуздун жообу жогоруда таблицада көрсөтүлдү.

9. ***Сиздин уюмдагы кайсы деңгээлдеги жана адистиктердеги кызматкерлерди окутуу кайра окутуу, квалификациясын жогорулатуу зарыл?***

1. Менеджерлер: 17
2. Техникалык адистиктердин адистери: 20
3. Финансисттерди: 23
4. МТ адистерин: 35
5. Логисттерди: 11
6. Башкасы 69

Башкасынын ичинен ж.о.э мекеме-ишканалардагы эмгектенген технологдор, агроном, жер жана жайыт адиси, мөмө-жемиш лабратория адистери, ветеринария тармагынын адистеринин квалификациясын жогорулатуу керек экендигин сурамжылоодо көрсөтүшкөн.

Билим берүү мекемелеринде баардык кесиптер боюнча ар бир кызматкер 3-5 жылда бир жолу квалификациясын жогорулатуудан өтүп турушаарын белгилешти.

Маалыматтык технологиясынын адистеринин квалификациясын жогорулатуу керек. Бардык мекеме ишканаларда компьютер менен иштеген, жок дебесе бирден кызматкер бар. Кызматкерлер жаңы мамлекет тарабынан бардык тармак боюнча иштелип чыгып жаңы программалар колдонууга киргизилгенде же ошол тармак боюнча жаңы программаларды иштеп чыгуу тапшырмалары берилгенде, көпчүлүк МТ адистеринин, тактап айтканда программист деген штаттагы адистердин билими канааттандыраарлык болбой жатканында. Компьютерде иштегенди билем деп келген жумуш издеген жарандардын басымдуу бөлүгү компьютерди колдонгонду билишет. Тактап айтканда компьютерди күйгүзүп, өчүргөндү билишет. Word программасында кагаз тергенди, сактаганды жана кагазды принтерден чыгара алышат. Excel программасы менен иштей албай же такыр колдонгонду билбегендери бар. Ал эми кээ бир мекемелерде атайын программист деген штатта отурган программист адисинин программалоодо жана программаларды түзүүдө билим деңгээли төмөн, жетишпейт. IT жана бардык башка тармактар боюнча өлкөнүн өнүгүшүндө түздөн түз же өтө жооптуу кызматтарды аркалап жаткан мекеме ишканаларындагы бүгүнкү күндөгү эң чоң көйгөй, кайсы бир тармактын орто жана жогорку кесиптин бүтүрүүчүсү болобосун жумуш ордуна кабыл алган кызматкерлерди мамлекеттик бюджеттин жана өздүк эсептен эң аз бир жумадан 3 айга чейин кайрадан окутуп, даярдашат. Кызыл менен бүткөн жана жакшы окуп бүткөндөр жумушка кабыл алынганда өзүнө тиешелүү болгон эң жөнөкөй тапшырмаларды аткара албай калып жатканын пикир алышууда байкадык. Жогорку окуу жайларында, орто кесиптик окуу жайларында да окутуу теория менен чектелип калып жатканынан кабар берет. Теория менен практика бири бири менен бышыкталбай практикалык сабактар өндүрүштө практика менен айкалышпай калып жатканында. Мисалы квалификациясы боюнча химик, эң мыкты бүтүрүүчү лабораторияда титрлөө ыкмасын ооз эки айтып берип, бирок колу менен жасап бере албай койгон учурлар кездешкен. Инструменталдык компетенциясы өнүкпөй калган. Ал эми энергетика тармагында иштеген бардык кызматкерлер Караколдогу атайын кайра даярдоо окутуу борборунан барып 1 ай квалификациясын жогорулатып, окуп турушат. Иш берүүчүлөрдүн айтымында окутуу өндүрүштүк комплекси замандын талабына жооп берет жана жаңы технологиядагы алдынкы жабдыктар менен камсыз болгон.

Жеңил өнөр жай жана кайра иштетүү тармагынын жумуш берүүчүлөрүнүн көз карашы, койгон талаптары башкача. Бул тармактын өкүлдөрү бизнеске жакын болгондуктан, бул чөйрөдөгүлөр бизнесин алдыга жылдырууда, өлкөнүн экономикасына салым кошууда мыкты, өтө дасыккан, күчтүү технологдорго муктаж болуп келишет. Кайра иштетүү тармагы өлкөдө анчейин көңүл бурулбай калып кеткен. Региондо мыкты этти, сүттү кайра иштетүү боюнча технологдор бүгүнкү күндө 60 жаш курактан ашып калышкан жана саналуу санда. Алды карылыкка моюн сунуп баратат, иштеп берүү сунушунан, карылыктын айынан баш тартышат. Бирок, берген кеп кеңешинен аянышпайт. Билими өтө тунук, тажрыйбасы өтө терең, мыкты жана таасирдүү. Алардын билимдерин алып калуу, билгендерин үйрөнүп калуу өтө маанилүү. Өндүрүүчүлөрдүн саны улам кеңейип кулач жайып келет. Өлкөдө өндүрүш болмоюн өлкөнүн экономикасын алдыга жылдырууну азыр жаштар жакшы түшүнүп турат. Бизнеске тартылган ар бир жаран жакшы түшүнөт. Мисалы: Нарын шаарында өндүрүүчү, безнес өкүлүнүн оюнда азыр өзү чыгарып жаткан азыктарынын сапатына анчейин канааттана бербейт. Алдыга койгон максаты өзү чыгарган продукциялардын сапатын мындан ары да жакшыртуу, иштөөдөн тажабайт жана дайым изденип келет. Ар кандай окуулардан калбай окуп келет. Чет элдик технологдордун жардамы менен сырды жасоонун, сүт азыктарынын сактоо мөөнөтүн дагы узартуу боюнча кеңеш алган. Канткенде сүттөн жасалган продукциялары сатыкта бат бузулуп кетпей, көбүрөөк убакытка сакталуу технологиясын үйрөнгөн. Ушул тармактын иш берүүчүлөрү өзүлөрү өндүргөн продукциясынын бир канча түрүн өндүрүп, сатыкка чыгарууга кызыгышат. Бирок андай күчтүү технологдорду издеп таппай, өтө муктаж болуп келет. Жеке ишкерлер өзүлөрү өндүргөн продукцияны ички жана сырткы рынокко чыгарууда стандарттын талаптарынан өтүүдөн, продукциясына сертификат, лицензия алуу иштеринде өтө кыйналышат, билбестиктин айынан баш оорутуучу көйгөй. Өндүрүүчүлөрдү колдоодо өндүрүүчүлөр үчүн окуу жайдын семинар-тренинг, жолугушуу, форум ж.б. иштерди уюштурууда, маалымдуулугун көтөрүүдө, консультацияларды берүүдө ролу өтө чоң жана окуу жай баарынын башын бириктирип, ар бир өндүрүүчүнүн тажрыйбаларын чогултуп андан ары өркүндөтүп кетүү мүмкүнчүлүгү чоң.

Региондо айыл чарба өсүмдүктөрүн кыйыштыруу иштерине да анчейин көңүл бурулбай келет. Айыл жеринде жашаган жергиликтүү тургандар жаңы сортторду эгип өстүрүүгө өтө кызыктар. Алды маданий өсүмдүктөрдү айдап, бирок кыйыштырууну билишпей бир топ кыйналып, түйшүк тартып келишет. Айрым учурда убагында түшүм ала албай убакыттан уттуруп жатышат. Ушул тармактын адистерин да даярдоо приоритеттүү багыттардын бири жана өлкөнүн келечеги болуп саналат.

***10. Сиздин уюмдун/мекеменин кызматкерлери үчүн окутуунун кайсы программалары туура келет деген суроого***

1. Окуу программалары (диплом үчүн) -13
2. Окуу программалары (сертификат үчүн) -55
3. Бизнес-семинар/тренинг, а.и. онлайн -13 деп жооп беришти.

***11. Окуу программаларын жакшыртуу боюнча сиздин сунуштарыңыз деген суроого жумуш берүүчүлөрдө түшкөн сунуштар төмөндөгүчө болду.***

1. Азыркы мезгилде кыргыз тилинин грамматикасын көп окутуу зарыл;
2. Семинар-тренингдерди уюштурууда жогорку деңгээлде өтүү;
3. Жаратылыш мекемелери менен тажрыйба алмашуу;
4. Эмгек рыногунда учурдун талабына ылайык жаңы адистиктердин муктаждыктарын аныктап, ошол багыттарда мыкты адситерди даярдоо;
5. Практикалык сабактарга басым жасоо; негизги, орчундуу, маанилүү, маңыздуу материалдарды берүү;
6. Эл аралык билим берүү тармактарынын тажрыйбаларын көбүрөөк колдонуу;
7. Замандын талабына ылайык ЭАЭБдин алкагында замандын талабына ылайык окуу-семинарларга жиберүү, практикалык тажрыйбаны берүү. Алган окууларынын жыйынтыгы боюнча баалоо, кошумча акы төлөө;
8. Продукцияларды сапаттуу даярдоо үчүн стандарт боюнча санитардык-эпидемиялык станциялар боюнча окуулар көбүрөөк болсо, экспорттоодо жеңилдиктер, рынокко чыгарууда да оңой болот;
9. Атайын багытта жиберилип адис даярдап берсе, буйрутма менен, сунуштама менен;
10. Кызмат адамдарына жылына бир жолу жаңы чыккан мыйзамдар боюнча окуу курстары болуп турса;
11. Маркетинг боюнча окутуу киргизилсе, жаңы технологияны өздөштүрүүчү адистер заман талабына ылайыктуу даярдалуусу;
12. Жашоодо кереги тийчү практикалык көндүмдөрдү көбүрөөк окутуу soft scils;
13. Окуу программаларда адистерди билимин жогорулатуу жана жаңы технологияларды өздөштүрүү боюнча семинарларды, окууларды өткөрүп туруу;
14. Акыркы үлгүдөгү заманбап техникалардын түзүлүштөрү жөнүндө окутса. Бузулуп калса оңдогонго. Мисалы грейдер, эксковатор;
15. Дуалдык окуу, теорияны практика , тажрыйба менен айкалыштыруу;
16. Практикалык жактан окутууну көбүрөөк окутуу;
17. Жакшы окутуу жана эң жакшы практика менен айкалыштыруу;
18. Биздин кызматкерлер үчүн адистерди кайра даярдоо жагы кызыктырат. Өзгөчө корголуучу жаратылыш аймактарынын адистерин мезгилге ылайык даярдоо;
19. Айыл чарба азыктарын өндүрүү жана кайра иштетүү адистигинин окуу программасына мɵмɵ жемиштерди тоңдуруу технологиясын киргизүү;
20. Азыркы убакта окутуу IT-технологияга басым жасалып, күнүмдүк чарбалыкта колдонулуучу инструменттер менен приборлор менен окутуу калып келүүдө. Ушул жагына көңүл бурулуп, практикалык сааттарды, сабактарды көбүрөөк өткөрүү

**Сунуш**

Экономика тармагында каржы (финансисттердин), адистеринин жогорулатуу боюнча приоритеттүү адистер катарына кошуп, атайын кыска мөөнөттүү курстарды уюштуруу.

 Башталгыч класстар жана мектепке чейинки окутуу мугалимдерине болгон талаптын чондугуна байланыштуу кошумча адистиктерди ачуу.

 Баштапкы кесип ээлери болгон техникалык кысматкерлер: тигүүчү, сантехник, слесарь, электрослесарь, механик, механизатор, грейдер, эксковатор, крановщик т.а. оор техникаларды оңдоп түзөгөн, айдаганды мыкты өздөштүргөн тажрыйбалуу адистерге жумуш берүүчүлөр өтө муктаж. Баса белгилеп кетүүчү жагдай тигүүчүлөр жана ашпозчулар жетишпей жаткандыгын белгилесек болот.

Жогорку кесип ээлери боюнча ветеринардык врач, айыл чарба азыктарынын кара иштетүүдө мисалы бир эле турдүү мɵмɵ жемиштен бир канча продукция жасоо (кургатуу, конфет, пастила, тондуруу, концервациялоо, печенье ж.б.) технологиясын мыкты билген технологдорго, селекциялык иштерди мыкты билген адистерге, агрономдорго суроо талап күч.

**Бүтүрүүчүлөрдү сурамжылоо натыйжасы жалпысынан 2020-21 окуу жылында жалпысынан приоритетүү адистер боюнча 114 адам бүтүргөн:**

|  |  |  |  |  |
| --- | --- | --- | --- | --- |
| Катар № | Кесиптин аталышы  | Аялдар  | Эркектер  | Жалпы  |
|  | Электрдик жана электромеханикалык жабдууларды техникалык тейлөө жана эксплуатациялоо (тармактар боюнча). |  | 14 | 14 |
|  | Имараттарды жана курулмаларды эксплуатациялоо жана куруу.  | 7 | 18 | 25 |
|  | Автомобиль транспортторун оӊдоо жана техникалык тейлөө.  |  | 36 | 36 |
|  | Ачык тоо-кен иштери. |  | 4 | 4 |
|  | Компьютердик системалар жана комплекстер | 7 | 11 | 18 |
|  | Тигилген буюмдарды моделдештирүү, конструкциялоо жана тигүү технологиясы  | 5 |  | 5 |
|  | Электр менен камсыздоо (тармактар боюнча). |  | 12 | 12 |
| **Жалпы:**  | **19** | **125** | **114** |

Окууну аяктагандан кийин 9 ай аралыгындагы натыйжалар, өзгөрүүлөр төмөнкүчө көрсөткүчкө ээ болду. Жумушка орношкондор саны жалпы 75% (бул цифра ичинде 20% окууга уланткандар, 0,8% кесибин өзгөрткөндөр, 10% үй-бүлөлүк бизнес менен алектенгендер), аскер кызматын кеткендер 6%, чет жака кеткендер саны 12%, такыр иштебегендер 7% (турмушка чыккан, үй чарбачылыгы менен алектенгендер).